ΓΡΑΠΤΗ ΕΡΩΤΗΣΗ P-0749/96 υποβολή: Ernesto Caccavale (UPE) προς την Επιτροπή (14 Μαρτίου 1996)

Θέμα: Κρίση στον τομέα της κονσερβοποιίας σαρδέλας

Εδώ και χρόνια στην Ευρώπη ο τομέας της κονσερβοποιίας της σαρδέλας αντιμετωπίζει σοβαρή κρίση η οποία ακολουθεί τις έντονες δυσκολίες σε διεθνές επίπεδο του τομέα της αλιείας και την οποία δεν έχει μπορέσει να αναχαιτίσει η κοινοτική παρέμβαση. Η εν λόγω παρακμή μπορεί να εξηγηθεί ότι οφείλεται σε δύο λόγους:

- η μεγάλη προσφορά του προϊόντος σε συνδυασμό με τον μεγάλο ανταγωνισμό των τρίτων χωρών οι οποίες έχουν ελεύθερη πρόσβαση στην κοινοτική αγορά με κόστος παραγωγής κατά πολύ κατώτερο του ευρωπαϊκού (κατώτερο έως 47%), αλλά δεν προσφέρουν το ίδιο επίπεδο ποιότητας 7

- η πτώση στην κατανάλωση ενός προϊόντος το οποίο, ωστόσο, παρουσιάζει αξιόλογα χαρακτηριστικά, όπως υψηλή περιεκτικότητα σε πρωτεΐνες και ασβέστιο και χαμηλή περιεκτικότητα σε ισταμίνες, ενώ για τη μεταποίησή του δεν χρησιμοποιούνται πρόσθετες ουσίες ή χημικά συντηρητικά χωρίς να χάνει την ικανότητά του να συντηρείται επί μακρό χρονικό διάστημα και σε οποιαδήποτε θερμοκρασία χωρίς να υφίσταται αλλοιώσεις.

Το μέγεθος της κρίσης διαφαίνεται από την κατάσταση στην Ιταλία: από τα οκτώ εργοστάσια μεταποίησης τα οποία συγκαταλέγονται μεταξύ των πιο σύγχρονων και ενημερωμένων του κόσμου, τα οποία χρηματοδοτούνται εν μέρει από την Κοινότητα και είναι σε θέση να ικανοποιήσουν από μόνα τους όλη τη ζήτηση στην Ευρώπη, μόνο τρία λειτουργούν σήμερα και τούτο σε μια περίοδο όπου τα αποθέματα της πρώτης ύλης στα ιταλικά ύδατα είναι ιδιαίτερα μεγάλα.

Ποιά μέτρα προτίθεται να λάβει η Επιτροπή για να έλθει η ευρωπαϊκή βιομηχανία μεταποίησης σε ισότιμη θέση με την αντίστοιχη των παραγωγών των τρίτων χωρών;

Θα ήταν διατεθειμένη η Επιτροπή, προκειμένου να επιτευχθεί ανάκαμψη του τομέα, να υποστηρίξει την προώθηση της κατανάλωσης της σαρδέλας σε κονσέρβα μέσω μιας κατάλληλης διαφημιστικής εκστρατείας και τη πρόβλεψη «πιστοποιητικών προέλευσης», προς αποτελεσματική διάκριση και προώθηση της ευρωπαϊκής ποιότητας έναντι της μη κοινοτικής;

Απάντηση της κας Bonino εξ ονόματος της Επιτροπής (3 Απριλίου 1996)

Το Συμβούλιο προσδιόρισε, κατά την εξέταση της έκθεσης της Επιτροπής σχετικά με την αγορά της σαρδέλλας ((COM(95) 320 τελικό. )), στο τέλος του 1995, τις εξής επιλογές υπέρ του τομέα αυτού:

- αύξηση της ενίσχυσης της μεταφοράς του υπόλοιπου αυξάνοντας σημαντικά το ποσό της πριμοδότησης, το οποίο προσδιορίζεται κατά την περίοδο εμπορίας των τιμών 1996 7

- αποτελεσματικότερη διάρθρωση του τομέα με την ενίσχυση των μέτρων που έχουν ληφθεί στο πλαίσιο των σημερινών μέσων - ιδίως του χρηματοδοτικού μέσου προσανατολισμού της αλιείας (ΧΜΠΑ) και των μηχανισμών της κοινής οργάνωσης αγοράς - με την υποστήριξη των εθνικών και περιφερειακών αρχών 7

- ανάληψη δράσης όσον αφορά τις τιμές η οποία δεν θα έχει αρνητικές επιπτώσεις στην αγορά ή στην αγορά αναλόγων ειδών 7

- ενταντικοποίηση της προώθησης με την πραγματοποίηση καμπάνιας σε κοινοτική κλίμακα.

Όσον αφορά το τελευταίο αυτό σημείο, η Επιτροπή θα υποστηρίξει επομένως την οργάνωση μιας ευρωπαϊκής καμπάνιας προώθησης των προϊόντων της αλιείας το 1996. Η καμπάνια αυτή, η οποία αρθρώνεται γύρω από ένα κοινό θέμα, αποσκοπεί ουσιαστικά στην αύξηση και αξιοποίηση της κατανάλωσης των προϊόντων της αλιείας στην Κοινότητα, ιδίαιτερα των ειδών για τα οποία δεν υφίσταται πρόβλημα υπερεκμετάλλευσης των αποθεμάτων. Συνεπάγεται, κυρίως, την πρόωθηση των ειδών αυτών στις αγορές όπου, κατά παράδοση, καταναλώνονται λίγο από ορισμένη κατηγορία πληθυσμών - στόχων, με χαμηλό επίπεδο κατανάλωσης.

Η δημιουργία ενός επισήμου σήματος ενδεικτικού της καταγωγής του προϊόντος επιτρέπεται από τον κανονισμό (ΕΟΚ) 2081/92 ((ΕΕ L 208 της 24.7.1992. )) όσον αφορά την προστασία των γεωγραφικών ενδείξεων προέλευσης (ΓΠΕ) και των ελεγχόμενων ονομασιών προέλευσης (ΠΟΠ). Βασίζεται ωστόσο στην απαίτηση προέλευσης του προϊόντος από μια ορισμένη περιφέρεια, τόπο ή χώρα και του οποίου η ποιότητα ή τα χαρακτηριστικά να οφείλονται κυρίως ή αποκλειστικά στην εν λόγω γεωγραφική περιοχή (ΠΟΠ) ή ακόμη μια ορισμένη ποσότητα, του οποίόυ η καλή φήμη ή ένα άλλο χαρακτηριστικό δύναται να αποδοθεί στην προέλευση αυτή (ΓΠΕ). Ο κανονισμός (ΕΟΚ) αριθ. 2081/92 εφαρμόζεται στα προϊόντα της αλιείας, ακόμη και εάν ο μεταναστευτικός χαρακτήρας των τελευταίων αυτών καθιστά δυσχερέστερο τον προσδιορισμό της γεωγραφικής καταγωγής.

Για το λόγο αυτό, η Επιτροπή προτίθεται να προτείνει τροποποιήσεις του κανονισμού (ΕΚ) αριθ. 3699/93 ((ΕΕ L 346 της 31.12.1993. )) προκειμένου να επιτρέψει την παρέμβαση του ΧΜΠΑ όσον αφορά τα μέτρα προώθησης των προϊόντων της αλιείας και υδατοκαλλιέργειας αναφερόμενη στην γεωγραφική τους καταγωγή, εφόσον η αναφορά αυτή αποτελεί αναπόσπαστο μέρος ενός επισήμου ποιοτικού σήματος δυνάμει του κανονισμού (ΕΟΚ) αριθ. 2081/92.

Όσον αφορά τη διαδικασία που ακολουθείται για την υποβολή των φακέλων ΓΠΕ ή ΠΟΠ; οι ενδιαφερόμενες οργανώσεις πρέπει να έρθουν σε επαφή με τις εθνικές αρχές, οι οποίες είναι αρμόδιες για την υποβολή των προτάσεων στην Επιτροπή.